ΓΡΑΠΤΗ ΕΡΩΤΗΣΗ E-4186/97 υποβολή: Bαrbara Dόhrkop Dόhrkop (PSE) προς την Επιτροπή (21 Iανουαρίου 1998)

Θέμα: Απαραίτητοι ακαδημαϊκοί τίτλοι για τις θέσεις της κατηγορίας Α/LA

Η μεγάλη ποικιλία πανεπιστημιακών τίτλων σε ολόκληρη την Ευρωπαϊκή Ένωση και η διαφορετική διάρκεια σπουδών που αυτοί απαιτούν δεν επιτρέπουν στο κοινό να καταλάβει εύκολα ποιοί τίτλοι επιτρέπουν την πρόσβαση στις θέσεις της κατηγορίας A/LA.

Ποιό κριτήριο επιλογής υποψηφίων χρησιμοποιεί η Επιτροπή για την πρόσβαση στην κατηγορία A/LA της Ευρωπαϊκής Δημοσιοϋπαλληλίας;

Είναι βέβαιο ότι η Επιτροπή επιτρέπει την πρόσβαση στην κατηγορία A/LA της Ευρωπαϊκής Ευρωϋπαλληλίας μόνον στους κατόχους του ανωτάτου πανεπιστημιακού διπλώματος του κάθε κράτους μέλους; Εάν είναι έτσι, βάσει τίνος νομικής διατάξεως;

Είναι βέβαιο ότι η Επιτροπή δέχεται ή έχει δεθχεί τις υποψηφιότητες των κατόχων «Fachhochschuldiplom» για την κατηγορία A/LA της Ευρωπαϊκής Δημοσιοϋπαλληλίας, τη στιγμή που ο τίτλος αυτός δεν αποτελεί τον ανώτατο πανεπιστημιακό τίτλο του κράτους μέλους που τον χορηγεί; Τι λόγους προβάλλει η Επιτροπή για την αποδοχή αυτή;

Ποιοί είναι οι λόγοι για τους οποίους δεν γίνεται δεκτός ο ισπανικός τίτλος «Τεχνικού μηχανικού» στην κατηγορία A/LA της Ευρωπαϊκής Δημοσιοϋπαλληλίας;

Απάντηση του κ. Liikanen εξ ονόματος της Επιτροπής (10 Φεβρουαρίου 1998)

Η οργάνωση της εκπαίδευσης και της πολιτικής για την διδασκαλία δεν αποτελούν από μόνες τους μέρος των τομέων που έχει αναφέρει η συνθήκη ΕΚ στην αρμοδιότητα των κοινοτικών οργάνων. Επειδή υπάρχει ποικιλία τίτλων, δυνατοτήτων σπουδών, πανεπιστημιακών διπλωμάτων και κέντρων και πανεπιστημίων που χορηγούν τίτλους και διπλώματα επίσημα αναγνωρισμένα σε κάθε κράτος μέλος η Επιτροπή για να αποφασίσει εάν ένα δίπλωμα είναι κατάλληλο για να μπορεί ο υποψήφιος να καταλάβει θέση στη διοίκησή της πρέπει να βασισθεί στην νομοθεσία κάθε κράτους μέλους όπου ο υποψήφιος πραγματοποίησε τις σπουδές του.

Η πολιτική πρόσληψης της Επιτροπής πρέπει να αποσκοπεί στην εξασφάλιση ότι στο διαγωνισμό συμμετέχουν υποψήφιοι που διαθέτουν υψηλότερα προσόντα όσον αφορά την επίδοση, την απόδοση και την ακεραιότητα και ότι έχουν προσληφθεί με όσο το δυνατόν ευρύτερα γεωγραφικά κριτήρια μεταξύ των υπηκόων των κρατών μελών βάσει του άρθρου 27 του Κανονισμού υπηρεσιακής κατάστασης, ότι οι υποψήφιοι αυτοί θα προσληφθούν επιπλέον χωρίς καμία διάκριση όσον αφορά την εθνικότητα, τη φυλή, το θρήσκευμα ή το φύλο. Έτσι βάσει των προαναφερθέντων όσον αφορά την πρόσβαση στην κατηγορία Α/LA της δημόσιας διοίκησής της - αντικείμενο της ερώτησης του Αξιότιμου Μέλους του Κοινοβουλίου - η Επιτροπή απαιτεί την κατοχή πανεπιστημιακών διπλωμάτων πλήρους κύκλου, που επιτρέπουν την πραγματοποίηση διδακτορικού.

Όσον αφορά την ερώτηση του Αξιότιμου Μέλους του Κοινοβουλίου για τα διπλώματα «Fachhochschulen», η Επιτροπή βασίζεται στον γερμανικό νόμο «Hochschulrahmengesetz» (HRG) του 1996, (που διέπει τα «Universitδten, Pδdagogische Hochschulen Kunsthochschulen, Fachhochschulen»). Στην νομοθεσία αυτή το δίπλωμα αναφέρεται ως «Hochschulabschlu»» και δεν γίνεται διάκριση μεταξύ των διαφόρων διπλωμάτων. Η Επιτροπή επιτρέπει στους υποψηφίους που διαθέτουν γερμανικά διπλώματα κατώτατης διάρκειας οκτώ εξαμήνων να συμμετάσχουν σε διαγωνισμό της κατηγορίας Α/LA.

Τα ισπανικά διπλώματα του «Ingeniero Tιcnico» καθώς και τα διπλώματα του «Arquitecto Tιcnico» ή «Diplomado», αποτελούν σπουδές πρώτου κύκλου που δεν παρέχουν τη δυνατότητα για διδακτορικό. Σύμφωνα με τον Ley Orgαnica de Ordenaciκn General del Sistema Educativo (Logse) του 1990, για να λάβει κανείς τον τίτλο του «Ingeniero Tιcnico», πρέπει να έχει ολοκληρώσει τρία ακαδημαϊκά έτη. Για τον λόγο αυτό δεν γίνονται δεκτά τα άτομα αυτά ως υποψήφιοι σε διαγωνισμούς Α/LA.

Τέλος, ακόμα και αν η Επιτροπή δεν αγνοεί την ανεξαρτησία μεταξύ της κοινοτικής δημόσιας διοίκησης και των δημόσιων διοικήσεων των κρατών μελών διαπιστώνουμε ότι το ισπανικό δίπλωμα του «Ingeniero Tιcnico», δεν γίνεται δεκτό στην ισπανική δημόσια διοίκηση για διαγωνισμούς της κατηγορίας Α. Για τους διαγωνισμούς αυτούς απαιτείται το δίπλωμα της «Licenciatura» ή αντίστοιχο και όχι τα διπλώματα του «Ingeniero Tιcnico, Diplomado ο Arquitecto Tιcnico».